जनरल बिपिनसिंह रावत, , , , , , ,  (16 मार्च 1958 - 8 दिसंबर 2021) भारत के पहले रक्षा प्रमुख या चीफ ऑफ डिफेंस स्टाफ (सीडीएस) थे। उन्होंने 1 जनवरी 2020 को रक्षा प्रमुख के पद का भार ग्रहण किया। इससे पूर्व वो भारतीय थल सेनाध्यक्ष के पद पर 31 दिसंबर 2016 से 31 दिसंबर 2019 तक पर रह चुके थे।

8 दिसम्बर 2021 को, एक हैलिकॉप्टर दुर्घटना में, 63 वर्ष की आयु में जनरल रावत का निधन हो गया।

प्रारंभिक जीवन और शिक्षा 
बिपिन लक्ष्मण सिंह रावत का जन्म 16 मार्च 1958 को उत्तर प्रदेश के गढ़वाल जिले के पौड़ी (वर्तमान में पौड़ी गढ़वाल जिला, उत्तराखण्ड) में हुआ। इनका परिवार कई पीढ़ियों से भारतीय सेना में सेवा दे रहा था। इनके पिता लक्ष्मण सिंह राजपूत पौड़ी गढ़वाल जिले के सैंजी गाँव से थे और लेफ्टिनेंट जनरल के पद से सेवानिवृत्त हुए। इनकी माता उत्तरकाशी जिले से थीं और उत्तरकाशी विधान सभा से विधायक रह चुके किशन सिंह परमार की पुत्री थीं।

जनरल रावत की शुरूआती शिक्षा देहरादून के कैंबरीन हॉल स्कूल और शिमला के सेंट एडवर्ड स्कूल में हुई। इसके बाद इन्होने खडकवासला स्थित राष्ट्रीय रक्षा अकादमी में दाखिला लिया। इसके बाद रावत ने भारतीय सैन्य अकादमी, देहरादून से प्रथम श्रेणी में स्नातक की उपाधि प्राप्त कि और यहाँ उनके बेहतरीन प्रदर्शन के लिए सोर्ड ऑफ़ ऑनर दिया गया

रावत ने डिफेंस सर्विसेज स्टाफ कॉलेज, वेलिंगटन से भी स्नातक की शिक्षा ली और फ़ोर्ट लेवेनवर्थ, कन्सा, स्थित यूनाइटेड स्टेट्स आर्मी कमांड एंड जनरल स्टाफ़ कॉलेज से 1997 में उपाधि ग्रहण की।बाद में, रावत ने मद्रास विश्वविद्यालय से रक्षा अध्ययन विषय में एम.फ़िल. की उपाधि एवं प्रबन्धन एवं कंप्यूटर अध्ययन में डिप्लोमा भी प्राप्त किया। वर्ष 2011 में चौधरी चरण सिंह विश्वविद्यालय से इन्हें सैन्य मीडिया अध्ययन के क्षेत्र में शोध के लिए पीएचडी की मानद उपाधि दी गयी।

 सैन्य सेवायें 
जनरल रावत ने ग्यारहवीं गोरखा राइफल की पांचवी बटालियन से 1978 में अपने करियर की शुरुआत की थी।

 जनवरी 1979 में सेना में मिजोरम में प्रथम नियुक्ति पाई।
 नेफा इलाके में तैनाती के दौरान उन्होंने बटालियन की अगुवाई की।
 कांगो में संयुक्त राष्ट्र की पीसकीपिंग फोर्स की भी अगुवाई की।
 01 सितंबर 2016 को सेना के उप-प्रमुख का पद संभाला।
 31 दिसंबर 2016 को सेना प्रमुख का पद।
 01 जनवरी 2021 को रक्षा प्रमुख (भारत) का पद।

 रक्षा प्रमुख के रूप में द्विपक्षीय यात्रायें 
देशतारीखउद्देश्यसंदर्भ2017नेपाल28 - 31 मार्च राष्ट्रपति, प्रधान मंत्री और रक्षा मंत्री के साथ द्विपक्षीय चर्चा।
 पोखरा और मुक्तिनाथ में एक उच्च ऊंचाई वाले सैन्य युद्ध प्रशिक्षण केंद्र का दौरा किया।बांग्लादेश31 मार्च - 2 अप्रैल राष्ट्रपति, प्रधान मंत्री और सेना प्रमुख के साथ द्विपक्षीय चर्चा।
 बगरा में एक पैदल सेना प्रभाग और बख़्तरबंद कोर के मुख्यालय का दौरा किया।भूटान27 - 30 अप्रैल भूटान के राजा के साथ दर्शक
 सद्भावना यात्रादेशम्यांमार28 - 31 मई राज्य काउंसेलर, विदेश मामलों के केंद्रीय मंत्री, रक्षा सेवाओं के कमांडर-इन-चीफ, रक्षा सेवा के उप-कमांडर-इन-चीफ और सेना के कमांडर इन चीफ के साथ द्विपक्षीय चर्चा।
 नेशनल डिफेन्स कॉलेज, न पई ताव और डिफेंस सर्विसेज अकादमी, पविन ओ लूइन का दौरा कियादेशकजाखस्तान1-3 अगस्त रक्षा मंत्री के साथ द्विपक्षीय चर्चा, राष्ट्रीय सुरक्षा समिति के अध्यक्ष, कजाखस्तान के रक्षा मंत्री और भू-सेना के कमांडर-इन-चीफ मंत्री।
 एस्टा में एलिट एयर आक्रमण ब्रिगेड और नेशनल डिफेंस यूनिवर्सिटी का दौरा कियादेशतुर्कमेनिस्तान4 - 5 अगस्त राष्ट्रीय सुरक्षा परिषद के रक्षा एवं सचिव मंत्री के साथ द्विपक्षीय चर्चा, प्रथम उप मंत्री और जनरल स्टाफ के चीफ, भूमि के कमांडरों, नौसेना, वायु और वायु रक्षा बलों
 सैन्य संस्थान और सैन्य अकादमी का दौरा कियादेश2018नेपाल12 - 14 फ़रवरी राष्ट्रपति और प्रधान मंत्री के साथ द्विपक्षीय बैठकें
 नेपाल सेना के सेना दिवस के मुख्य अतिथि 

 निधन 

8 दिसम्बर 2021 को, जनरल रावत, उनकी पत्नी और उनके निजी स्टाफ़ के अन्य सदस्यों समेत कुल 10 यात्री और चालक दल के 4 सदस्य भारतीय वायुसेना के  मिल एमआई-17 हैलिकॉप्टर पर सवार थे जो सुलुरु वायुसेना हवाई अड्डे से वेलिंगटन स्थित रक्षा सेवा स्टाफ़ कॉलेज जा रहा था जहाँ जनरल रावत को व्याख्यान देना था। स्थानीय समय अनुसार अपराह्न 12:10 बजे के आसपास, नीलगिरि जिले के कुन्नूर तालुके के बांदीशोला ग्राम पंचायत में स्थित एक निजी चाय बागान की आवासीय कॉलोनी के समीप दुर्घटनाग्रस्त हो गया। दुर्घटना का स्थान उस जगह से लगभग 10किलोमीटर की दूरी पर था जहाँ हेलिकॉप्टर को उतरना था। जनरल रावत  और उनकी पत्नी समेत अन्य 11  के निधन की पुष्टि बाद में भारतीय वायुसेना द्वारा की गयी। भारतीय वायुसेना के ग्रुप कैप्टन वरुण सिंह इस दुर्घटना में एकमात्र जीवित बचने वाले व्यक्ति थे। लेकिन कुछ दिनों बाद बेंगलुरू के सैन्य कमान अस्पताल में उनका भी निधन हो गया। निधन के समय रावत की उम्र 63 वर्ष थी।

शुक्रवार, 10 दिसम्बर को, जनरल रावत का अंतिम संस्कार हिन्दू रीतियों अनुसार एवं पूरे सैन्य सम्मान के साथ 17 तोपों की सलामी देते हुए, बरार चौक पर संपन्न हुआ। दाह संस्कार की रस्म उनकी दो बेटियों द्वारा पूर्ण की गयी।

पुरस्कार एवं सम्मान 
   
उत्तम युद्ध सेवा पदक अति विशिष्ट सेवा पदक  युद्ध सेवा पदक  सेना पदक विशिष्ट सेवा पदकघाव पदकसामान्य सेवा पदकविशिष्ट सेवा पदकऑपरेशन पराक्रम पदकसैन्य सेवा पदकउच्च तुंगता सेवा पदकविदेश सेवा पदकआजादी की 50वीं वर्षगांठ पदक30 वर्ष लम्बी सेवा पदक20 वर्ष लम्बी सेवा पदक9 वर्ष लम्बी सेवा पदकसंयुक्त राष्ट्र शांतिस्थापन (मोनुस्को) 

 यह भी देखे 
 बीरेंद्र सिंह धनोआ
 सुनील लांबा

सन्दर्भ

श्रेणी:1958 में जन्मे लोग
श्रेणी:२०२१ में निधन
श्रेणी:भारत के थलसेनाध्यक्ष
श्रेणी:गढ़वाली लोग